ทีเอสเอฟซี กำไรแล้ว 10 ล้านบาท
ผลดำเนินงานของบริษัทหลักทรัพย์เพื่อธุรกิจหลักทรัพย์ ม.ค. มีกำไรแล้ว 10 ล้าน
16 ก.พ. 2553

ผลดำเนินงานของบริษัทหลักทรัพย์เพื่อธุรกิจหลักทรัพย์ ม.ค. มีกำไรแล้ว 10 ล้าน
นายปกรณ์ มาลากุล ณ อยุธยา ประธานกรรมการ บริษัทหลักทรัพย์ เพื่อธุรกิจหลักทรัพย์ ( TSFC ) เปิดเผยว่า ผลดำเนินงานเดือนมกราคม 2553 มีกำไรสุทธิ 10 ล้านบาท หลังจากที่บริษัทได้เพิ่มทุนเมื่อปลายเดือนกรกฎาคม 2552 และได้เร่งปรับปรุงระบบการทำงาน การจัดเกรดหุ้นหลักประกัน รวมทั้งการตัดค่าใช้จ่ายที่ไม่จำเป็น เพื่อให้การทำงานมีประสิทธิภาพ ซึ่งขณะนี้ TFSC มีฐานะการเงินที่แข็งแกร่ง และปีนี้จะเติบโตอย่างเข้มแข็ง ทำกำไรได้ตามเป้าหมาย
นอกจากนี้ TSFC ได้เร่งพัฒนาระบบงานเอสบีแอล (การให้กู้ยืมหุ้นเพื่อการขายชอร์ต) เบื้องต้นสามารถเชื่อมต่อระบบกับบริษัทหลักทรัพย์ ที่ใช้ระบบซื้อขายหลักทรัพย์ของฟรีวิวก่อน ขยายไปยังโบรกเกอร์ที่ใช้ระบบอื่น  คาดจะเปิดให้บริการได้เดือนเมษายนนี้